Den antatte Malmø-skytteren - her er våpnene hans
Tiltalen mot den 40 år gamle Malmø-skytteren ble offentliggjort mandag. Det samme ble alle dokumentene fra politiets omfattende etterforskning. 40-åringen er tiltalt for tre overlagt drap og tolv drapsforsøk i Malmø. To av drapene fant sted i 2003, mens det siste skjedde i 2009. Drapsforsøkene stammer fra perioden oktober 2009 til oktober 2010. Rettssaken starter 14. mai. Anklager Solveig Wollstad vil ikke gå inn på et eventuelt motiv 40-åringen skal ha hatt da han skal ha skutt mot innvandrere i Malmø. - Det har variert fra gang til gang. Det finnes innslag av rasisme og fremmedfiendtlighet i hans person, men det går ikke an å gi et entydig svar på hva som har vært drivkraften hans, sier Wollstad til Aftonbladet. - Har erkjent drap Mangs nekter straffskyld, men politiet mener de har sterke beviser mot ham. 40-åringen skal ha fortalt flere personer om drapene og drapsforsøkene han nå er tiltalt for. ** Til en nær venn skal Mangs ha erkjent å stå bak drapet på Trez West Persson (20) i oktober 2009. Vennen oppfordret ham å melde seg for politiet. Da skal Mangs ha vist frem en pistol og truet med å drepe vennen og familien hans. ** Mangs skal fortalt psykologen sin at han drepte en person i 2003. - Det var så lett at jeg gjorde det igjen, skal han ha sagt. ** Mens han har sittet varetektsfengslet, skal Mangs har fortalt en fangevokter at han er skyldig i tre drap og femten drapsforsøk.Mangs ble pågrepet om kvelden lørdag 6. november 2010. I boligen til 40-åringen fant politiet to pistoler og ammunisjon som de knytter til drapene og drapsforsøkene. Pistolene er nimillimeter Glock og en .22-kalibers konkurransepistol. Den ene pistolen, med lyddemper, ble funnet på soverommet. Den andre ble funnet i kjøkkenskapet. På den var det påmontert et lasersikte. Av venner blir Mangs beskrevet som våpengal. Under våpenløpet skal han ha montert en lampe for å lyse opp målene sine. Og han skal ha hatt med seg en slags oppsamler for ikke å legge igjen tomhylser på åstedene. - Han slipte om løpet etter flere av ugjerningene for å gjøre det vanskeligere å knytte våpenet hans til hendelsene, sier talsmann Börje Sjöholm i politiet til Aftonbladet. Store mengder ammunisjon ble funnet sortert i flere kjøkkenglass. I tillegg ble det funnet annet stridsutstyr som han skal ha hatt med seg på politiet mener var nøye planlagte drapstokter. Blant annet er det tatt beslag i en stridsvest som han skal ha hatt på seg. - Der hadde han ammunisjon, et ekstra pistolløp og dolken sin, sier Sjöholm. Hjemme hos Mangs fant politiet en nøkkel som passer til leiligheten der en mann ble drept i 2003. På datamaskinen til 40-åringen har politiet funnet en drapsliste med flere kjente personer, blant annet artisten Timbuktu og en redaktør i Sydsvenskan, lokalavisen i Malmø.Under avhør har Mangs vært svært lite samarbeidsvillig den siste tiden. Han skal ha holdt seg for ørene og lagt seg ned for å sove. Han skal også han ha startet å synge når han blir stilt spørsmål. blant sangene han har sunget er den amerikanske nasjonalsangen, Bobby McFerrins «Don't worry be happy» og «Scarborough fair», som blant annet Simon og Garfunkel har laget en kjent versjon av. - Han var samarbeidsvillig fram til for ett år siden. Siden den gang har han benyttet seg av retten sin til å tie, sier Wollstad.Kooros Effatian (66) blir funnet død i en sofa i hjemmet sitt. Han var skutt i brystetFiras Al-Shariah (23) blir skutt og drept idet han skal låse døren til leiligheten sin.Trez West Persson (20) blir skutt og drept i passasjersetet på en hvit Renault.Vennen til Trez West Persson sitter ved siden av henne i bilen. Blir truffet av skudd i hodet, brystet og den ene armen.Flere skudd avfyres mot en bygning. Ingen blir truffet. Målet var trolig en 28 år gammel mann som befant seg inne i bygningen.Skudd avfyres gjennom et vindu på Islamic Center i Malmø. En person får glassrester i nakken.Skudd avfyres gjennom et vindu i en leilighet. Ingen blir skadet.Skudd avfyres mot en bil. En mann blir skadet. En annen mann får en kule gjennom capsen, men slipper uskadet fra hendelsen.Tre personer blir beskutt ved en badeplass. En mann får brannskader i ansiktet etter at en kule stryker kinnet hans.En mann blir skutt to ganger i ryggen på et døgnåpent treningsstudio. Skuddene ble avfyrt gjennom et vindu.En lastebilsjåfør blir skutt i benet. Ytterligere to skudd ble avfyrt, men ingen traff. Skytteren forsvant fra stedet i en bil.En ansatt ved et gatekjøkken ser en rød prikk på vinduet. Sekunder senere blir ruten knust av et skudd.En 28 år gammel mann blir skutt i ryggen mens han venter på bussen.To skudd avfyres mote en leilighet der to kvinner befinner seg. Ingen blir skadet.Skudd avfyres mot en skredder. Eieren trodde det var ungdommer som kastet stein, men da politiet ankom stedet ble det funnet to kuler i vinduskarmen. I tillegg er Peter Mangs tiltalt for å ha planlagt drap, grove trusler og hærverk.
Da politiet gikk til aksjon mot boligen til Peter Mangs (40) fant de spesialbygde pistoler, store mengder ammunisjon og annet stridsutstyr.